b'\n_START_ARTICLE_\nAlthaea officinalis\n_START_SECTION_\nBilang halamang-gamot\n_START_PARAGRAPH_\nNagagamit ang mga bulaklak bilang mga sirup na pampaalis ng plema. Mainam din ito sa mga sakit ng baga ang mga dahon, partikular na para sa bronkitis at sistitis. Samantalang nakapagpapaalis naman ng mga pamamaga o implamasyon ang mga ugat kung iniinom o kinakain sapagkat mainam para sa membranong mukosa. Mahusay din ang mga ugat para sa mga karamdamang gastritis, esopahitis, enteritis, ulser sa tiyan at bituka (peptik ulser), hiatus hernia, at mga pamamagang urinaryo. Kung gagamitin para sa panlabas na bahagi ng katawan o sa balat, pinapahid ito sa mga sugat, paso, beke, at iba pang hiwa o gasgas.'